Ministerul Educaţiei Nationale si Cercetarii Stiintifice

Inspectoratul Şcolar al Judeţului Bacău

Şcoala Gimnazială “MIHAI DRĂGAN” Bacău

Str. Logofăt Tăutu, Nr.7, Bacău, Cod poştal 600190

TEL/FAX Director :0334401260; Secretariat :0334401261

E – mail: scmihaidragan@yahoo.com

Nr. 1120 /9.05.2016

**Fișa activității**

**Numele și adresa unității de învățământ aplicante:** Școala Gimnazială ”Mihai Drăgan” Bacău, Str. Logofăt Tăutu nr. 7,Tel. 0334401261

* **Nivelul/ nivelurile de învățământ:** Învățământ prescolar, primar si gimnazial.
* **Numărul elevilor din școală:** 1650
* **Numărul cadrelor didactice din școală:** 94
* **Coordonatorii activității:**
* Prof. înv. primar, Costea Delia – Georgeta – tel. 0726182804
* Prof. înv. primar, Bostan Elena – Mihaela – tel. 0726174744

**1.Titlul activității:** ***”Poveste, imaginație, culoare…”*** – în cadrul Proiectului ”***Culorile copilăriei***”

1. **Domeniul în care se încadrează**: artistic
2. **Scopul activității:** Înfrumusețarea spațiului ce împrejmuiește școala, cu ajutorul creațiilor artistice ale copiilor.
3. **Obiectivele educaționale ale activității:**

Antrenarea copiilor în activități menite să înfrumusețeze spațiul educațional.

Motivarea copiilor pentru a petrece împreună cât mai mult timp liber, în defavoarea jocurilor pe calculator.

Crearea unor ”punți” între elevi din ciclurile primar, gimnazial și liceal.

1. **Elevi participanți: 214**

* **190** elevi (clasele a III-a, a IV-a, a VI-a și a VIII-a de la Școala Gimnazială ”Mihai Drăgan” Bacău)
* **24 elevi** din clasele a X-a B și a X-a C de la Colegiul Național de Artă ”George Apostu” Bacău.

1. **Durata și locul desfășurării:** două zile (18 - 19 aprilie 2016), curtea Școlii Gimnaziale ”Mihai Drăgan” Bacău (str. Prieteniei nr. 73).
2. **Descrierea activității:**

Din nevoia de frumos și de a ne desfășura activitatea într-un mediu ambiant plăcut,

s-a născut ideea de a încerca o mică schimbare în curtea școlii noastre. Astfel că, în săptămâna dedicată activităților „ALTFEL„ ne-am unit forțele, elevi mai mici și mai mari, părinți, bunici, cadre didactice și am adus poveștile românești în curtea școlii noastre.

Ne-am bucurat de sprijinul comunității, a Asociației Părinților „Mihai Drăgan” Bacău, a S.C. Pig Panda S.R.L. Bacău (care a sponsorizat desfășurarea activităților din proiect cu suma de 10000 lei) și nu în ultimul rând de susținerea conducerii școlii.

Atât copiii din ciclul primar, cât și liceenii, s-au implicat trup și suflet în activitate.

Pentru două zile, curtea școlii noastre a devenit ”un stup” în care fiecare ”albinuță” își știa cu precizie rolul. Copiii s-au grupat, astfel încât în fiecare grupă au pictat atât elevi din ciclul primar, cât și din cel gimnazial și liceal.

Cu talent și îndemânare, liceenii i-au îndrumat pe cei mici pentru realizarea poveștilor de ieri, de azi, de mâine.

1. **Rezultatele obținute în urma activității:** o curte curată, împrejmuită de poveștile copilăriei, înveselită de flori și pomi, admirată de elevi, părinți, profesori, trecători.

Am reușit să îmbinăm utilul cu plăcutul, sensibilizându-i pe toți cei care trec poarta școlii noastre, dar și pe trecătorii de pe stradă.

În ceea ce-i privește pe elevi, considerăm că impactul este unul major, dat fiind faptul că aceștia sunt foarte implicați și preocupați în continuare de îngrijirea spațiului din curtea școlii.

Împreună am reușit să facem în săptămâna altfel ca și curtea școlii noastre să arate altfel.

1. Toți elevii participanți, profesorii și părinții, și-au exprimat dorința de continuare a acestei activități. Între elevii mici și liceeni s-au legat prietenii și și-au promis că vor mai urma și alte ”săptămâni altfel” petrecute împreună, pentru a realiza activități asemănătoare.
2. **Motivația propunerii activității:**

*” Activitatea desfășurată în cadrul Proiectului  județean '' Culorile copilăriei'' merită să fie aleasă, deoarece copiii au pus un pic din suflețelul lor în ceea ce au făcut,spun acest lucru pentru că am văzut entuziasmul, plăcerea cu care au lucrat ,dincolo de faptul că s-au murdărit de var, se putea citi în ochii fiecăruia mulțumirea că au realizat un lucru deosebit, că au reușit să contribuie și ei la înfrumusețarea spațiului din curtea școlii, căci trebuie să recunoaștem, avea mare nevoie.*

*Alături de cei mici, s-au implicat și colegii mai mari de la Colegiul Național de Artă ”George Apostu” Bacău. ” – Prof. Mihaela Bostan.*

**Director,**

**Prof. Nicoleta Olaru**